Direktør Henrik Andersen kalder Teemu Normios karantænedom en "skandaleafgørelse" og anker den.

I går valgte DIU's disciplinærudvalg at idømme den finske forward Teemu Normio en karantænestraf på to dage for en tackling i fredagens kamp mod SønderjyskE.  Det betyder, at Frederikshavn White Hawks må undvære Teemu Normio, når holdet igen tirsdag aften spiller mod mod SønderjyskE. Direktør for White Hawks, Henrik Andersen, kalder det i en pressemeddelsels for en "skandaleafgørelse". - Tv-optagelser viser med al tydelig at Teemu ikke takler ulovligt. Han takler med sin krop og bruger hverken arm eller albue til at takle i hovedregionen. Taklingen er lovlig, skriver han i pressemeddelelsen. Holdet er utilfreds med, at der gives to karantænedage som straf i stedet for en enkelt. Samtidig kræver White Hawks ledelse, at disciplinærudvalget giver karantæne til Sønderjyskes  Dustin VanBallegooie for en spearing. - I Frederikshavn undrer man sig og man tror ikke på at man straffer SønderjyskE. De skal åbenbart have særbehandling, skriver Henrik Andersen, der nu anker afgørelsen.